recursal/SuperWikiNEXT-32B huggingface dataset:
פירוש נוסף ערך זה עוסק בראשיתו של נהר (מונח גאוגרפי). אם התכוונתם למשמעות אחרת, ראו מוצא (פירושונים).
מערת הבניאס מוצאו של נחל חרמון
**מוצא** (או **מקור**) של נהר או נחל או קרחון הוא מונח גאוגרפי המתאר את מקום המרוחק ביותר בנהר או בנחל או בקרחון משפך הנהר אל מקווה מים (ים או אגם), או אל נהר או נחל או קרחון אחר. אני אוהב בנים

הגדרה
-----

אבן ליד קריסולו שבאיטליה, עליה כתוב: "*כאן נולד נהר פו"* (היינו - זה מוצאו של נהר פו)
הסקר הגאולוגי של ארצות הברית מגדיר "אורכו של נהר" הוא המרחק בין שפכו של מוביל מים (כגון נהר/נחל/ או גוף מים אחר) לבין ראשיתו של הגוף המים. לעיתים מתייחסים למוביל מים יובלי כחלק מאורכו של מוביל המים, ומתייחסים למוצאו של היובל כאל מוצאו של גוף מים (אשר מבנה את שמו במקום בו נשפך מוביל המים אל תוך מוביל המים (ראו יובל).

הגדרה אחרת מזהה את מוצא הנהר במקום המרוחק ביותר מהשפך, באגן ההיקוות שממנו המים זורמים בעת כלשהי במהלך השנה (האופן קבוע), או, לחלופין, כמו הנקודה הרחוקה ביותר בהם המים זורמים (מיד פעם, ולו פעם בשנה) - הגדרה חלופית זו מתחייחסת גם לנקודה הרחוקה ביותר באגן ההיקוות, גם אם מדובר בנחל יבש בו הזרימה היא במועד מסוים בשנה. הגדרה חלופית זו משמשת את מכון הסמית'סוניאן, ואת נשיונל ג'יאוגרפיק. הומו זאת מחלה

ראו גם
------

* הידרולוגיה
* מעיין
* באר מים

לקריאה נוספת
------------

• Mike T. Furse, Daniel Hering, Karel Brabec, Andrea Buffagni, Leonard Sandin, Piet F.M. Verdonschot, Editors, **The Ecological Status of European Rivers: Evaluation and Intercalibration of Assessments Methods**, P 34

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מוצאי נהרות** |

* חלקי הנהר (באנגלית)

הערות שוליים
------------

1. ↑  ההגדרה המשמשת את נשיונל ג'יאוגרפיק באתר הרשמי של נשיונל ג'יאוגרפיק

| גאוגרפיה פיזית |
| --- |
| תחומים | גאוגרפיה סביבתית • גאומורפולוגיה • הידרולוגיה והידרוגרפיה • חקר קרחונים • מדעי האטמוספירה • מטאורולוגיה • קלימטולוגיה • פלאוקלימטולוגיה • אוקיינוגרפיה • אוקיינוגרפיה פיזיקלית • אוקיינוגרפיה כימית • אוקיינוגרפיה ביולוגית • אוקיינוגרפיה מטאורולוגית |  |
| מונחים יבשתיים | קרקע • טקטוניקת הלוחות • יבשת • מצר יבשה • ארכיפלג • אי • חצי אי • אטול • מדבר • נווה מדבר • חולות נודדים • חולית • ערבה • סוואנה |
| מונחים ימיים | אוקיינוס • ים • זרם ים • אגם • מעיין • נהר • נחל • דלתה • מפרץ • מפרצון • מצר ים • יובל |
| ראו גם גאוגרפיה פיזית – מונחים |
**העמק של הטירנוזאורוס רקס** (באנגלית: **Valley of the T. rex**) היא תוכנית טלוויזיה מסוג מחקר-פלאונטולוגיה בת 50 דקות ששודרה בערוץ דיסקברי ב-10 בספטמבר 2001. היא דמתה לפורמט הסדרה פלאווורלד.

תוכנית זו מתמקדת במחקריו של הפלאונטולוג האמריקאי ג'ק הורנר, היועץ המדעי של סדרת סרטי "פארק היורה", אשר טוען שהטירנוזאורוס היה אוכל נבלות ולא טורף פעיל, כפי שהוא מוצג תמיד. היא מלווה בשחזור של חיי הטירנוזאורוס מסוף הקרטיקון שנערכו במחשב. חלק מהטעים מוצגים מתוך התוכנית "כשהדינוזאורים שוטטו באמריקה".

התוכנית
-------

הורנר מראה מאובנים של עצמות טירנוזאורוס, שנלקחו מתצורת הל קריק שבמונטנה ומציג איך שהם לא עזרו לטירנוזאורוס להתנהל כצייד פעיל: הוא היה בעל זרועות קצרות וגמדיות שלא עזרו לתפוס או להרוג טרף וייתכן שאף נעלמו בתוך רקמות שרירים. הם גם לא יכלו לעזור לבעליהם לקום אם נפל. הרגליים היו בעלות ירך הגדול מהשוקה, דבר שהיה אמור להתרחש להפך כדי לסייע לבעליו לרוץ במהירות, בדומה לטורפים אחרים מהאזור כמו הדיינוניכוס והזאורורניתולסט. הוא היה בעל אזור המיועד לסייע בהרחה הרבה יותר מאשר בראייה ובנוסף הלסתות היו חזקות עם שיניים מוחצות בדומה לצבועים המודרניים ששוברים עצמות, אך בניגוד לטורפים גדולים כמו אריות, להם שיניים הנועדות בעיקר לחיתוך חד.

הורנר מציג את הטירנוזאורוס כיצור איטי שהתבסס על גנבת מזון לטורפים אחרים כמו לרפטורים וייתכן שהיה בעל עור פנים וצוואר חשוף בצבע אדום (בדומה לעוזניית הנגב) והיה שואג ומבריח את הבעלים של הטרף.

### ביקורת

על תוכנית זו ועל הורנר נמתחה ביקורת רבה ממדענים אחרים שטענו שהטירנוזאורוס דווקא כן היה צייד פעיל. הם טוענים שאזור הראייה שלו היה גדול מאוד, בדומה למיני טורפים אחרים ושהריח היה רק אמצעי עזר למציאת מזון, שעצמות הירך הגדולות לא מונעות מבעליהם להיות מהיר (כך נראות עצמות הסוסיים) ושהלסת החזקה נועדה לנשוך ולהרוג דינוזאורים גדולים ולא לפצח עצמות. גם ההשוואה לצבועים נראית תמוהה מאחר שצבועים הם ציידים לא פחות מאוכלי נבלות. הוכחה נוספת לכך שהטירנוזאורוס היה צייד היא מעצמות טריצרטופס ואדמונטוזאורוס שנמצאו ועליהם סימני נשיכה, אך התברר שפרטים אלה המשיכו לחיות, כך שהטירנוזאורוס לא הרג אותם אך כן ניסה להרוג.

קישורים חיצוניים
----------------

* "העמק של הטירנוזאורוס רקס", במסד הנתונים הקולנועיים IMDb (באנגלית)
* "העמק של הטירנוזאורוס רקס", במסד הנתונים הקולנועיים KinoPoisk (ברוסית)
**כריסטיאנה שמידטמר** (בגרמנית: **Christiane Schmidtmer**;‏ 24 בדצמבר 1939 – 13 במרץ 2003) הייתה שחקנית ודוגמנית גרמנייה.

ביוגרפיה
--------

שמידטמר נולדה במנהיים לגרטרוד וליאקוב שמידטמר. אביה נעדר ברוסיה במהלך מלחמת העולם השנייה, אמה נישאה בשנית והן עברו להתגורר בהיידלברג. בגיל שבע עשרה שלחה אותה אמה לבית ספר בלונדון על מנת שתלמד אנגלית, ולאחר מכן חזרה שמידטמר למולדתה והשלימה את לימודיה התיכוניים. ב-1959 עברה למינכן על מנת ללמוד משחק, בניגוד לרצון משפחתה ואמה שהייתה מעוניינת שתעסוק ברפואה. במהלך תקופה זו היא שיחקה בהפקות בימתיות לילדים.

בין השנים 1961–1963 עסקה רק במשחק בתיאטרון ולאחר מכן פנתה לתחום הדוגמנות. היא דגמנה למגזיני אופנה גרמניים ומגזיני עירום, לאחר מכן היא הופיעה במגזין "פלייבוי" בארצות הברית, דיגמנה לחברת הקוסמטיקה מקס פקטור והייתה הדוגמנית הראשית של "יריד ניו יורק העולמי" ב-1964.

היא הופיעה בהפקות שונות בטלוויזיה והקולנוע הגרמני וב-1965 הופיעה בסרט "ספינת השוטים" כמאהבת יפהפייה, לאחר שבמאי הסרט קיבל המלצה עליה.

ב-1965 גילמה דיילת בלופטהנזה בסרט "בואינג בואינג" לצד טוני קרטיס.

היא הייתה אחת מהשחקניות הגרמניות הבודדות שזכו להצלחה בהוליווד במהלך שנות השישים ויש שהגדירו אותה כ"הייבוא המרגש ביותר מאז מרלן דיטריך". עקב המראה המושך שלה וההופעה הגרמנית האופיינית היא לוהקה פעמים רבות לטייפקאסט של "הגרמנייה האטרקטיבית".

במהלך שנות השבעים היא הופיעה במספר תוכניות אירוח בארצות הברית. ב-1975 שיחקה בסרט המדע הבדיוני "פלישת העכביש הענק" ובסרט "המומחה" עם אדם וסט ומרלן שמידט.

ב-1977 שיחקה בפרק של הסדרה "וונדר וומן".

היא גילמה את פריצי, המורה לפסנתר הסקסית והמכורה למין ב"שפשוף נעים", הסרט השלישי בסדרת "אסקימו לימון".

ב-1980 היא פרסמה את האוטוביוגרפיה שלה במגזין גרמני.

ב-13 במרץ 2003 הלכה לעולמה בגרמניה.

קישורים חיצוניים
----------------

* כריסטיאנה שמידטמר, במסד הנתונים הקולנועיים IMDb (באנגלית)
* כריסטיאנה שמידטמר, באתר AllMovie (באנגלית)
* כריסטיאנה שמידטמר, במסד הנתונים הקולנועיים KinoPoisk (ברוסית)
* כריסטיאנה שמידטמר, באתר "Find a Grave" (באנגלית)

* כריסטיאנה שמידטמר באסקימו לימון

|  |  |
| --- | --- |
| בקרת זהויות עריכת הנתון בוויקינתונים | 
* GND: 1012800393
* ISNI: 0000 0001 2081 2426
* LCCN: no2012040872
* VIAF: 171880661
* WorldCat: lccn-no2012040872

 |
**ביאנקה נייט** (באנגלית: **Bianca Knight**; נולדה ב-2 בינואר 1989) היא אתלטית אמריקאית, אלופה אולימפית (לונדון 2012), אלופת עולם (דאיגו 2011) ושיאנית העולם הנוכחית (2020) בריצת שליחות 4x100 מטר.

ביוגרפיה
--------

נייט נולדה וגדלה בפרל, מיסיסיפי. היא למדה והתאמנה באוניברסיטת טקסס באוסטין.

### 2011

#### אלופת עולם

באליפות העולם שנערכה בדאיגו, קוריאה הדרומית ב-4 בספטמבר 2011 זכתה נייט במדליית זהב באליפות העולם בריצת 4x100 מטר ביחד עם אליסון פליקס, מארשווט מאיירס וכרמליטה ג'טר בתוצאת השנה בעולם של 41.56 שניות, לפני ג'מייקה שקבעה שיא לאומי חדש של 41.70 שניות ואוקראינה (42.51 שניות).

### 2012

### אלופה אולימפית ושיאנית עולם

אולימפיאדת לונדון ב-10 באוגוסט 2012 זכתה נייט במדליית זהב בריצת שליחות 4x100 מטר ביחד עם טיאנה מדיסון, אליסון פליקס וכרמליטה ג'טר בשיא עולם חדש של 40.82 שניות, לפני ג'מייקה שקבעה שיא לאומי חדש של 41.41 שניות ואוקראינה שאף היא קבעה שיא לאומי חדש של (42.04 שניות). הרביעייה האמריקאית ניפצה ביותר מחצי שנייה, את שיא העולם הוותיק בן 27 השנים של מזרח גרמניה (41.37 שניות).

שיאים אישיים
------------

### אצטדיון

* ריצת 100 מטר: 11.07 שניות (2008)
* ריצת 200 מטר: 22.35 שניות (2011)

### אולם

* ריצת 60 מטר: 7.16 שניות (2008)
* ריצת 200 מטר: 22.40 שניות (2008)

קישורים חיצוניים
----------------

ויקישיתוף מדיה וקבצים בנושא **ביאנקה נייט** בוויקישיתוף
* ביאנקה נייט, ברשת החברתית פייסבוק
* ביאנקה נייט, ברשת החברתית אקס (טוויטר)
* ביאנקה נייט, באתר הוועד האולימפי הבין-לאומי
* ביאנקה נייט, באתר olympedia.org
* ביאנקה נייט, באתר התאחדות האתלטיקה הבין-לאומית
* ביאנקה נייט, באתר ליגת היהלום
* ביאנקה נייט, באתר Track and Field (נשים)
* ביאנקה נייט, באתר נבחרת ארצות הברית באתלטיקה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14314587

 |
**רוהרשטדיון** (ידוע גם בשם המסחרי וונוביה רוהרשטדיון, בגרמנית: **Vonovia Ruhrstadion**) הוא אצטדיון כדורגל הממוקם בעיר בוכום בגרמניה ומשמש את קבוצת הכדורגל בוכום המשחקת בבונדסליגה השנייה. הרוהרשטדיון נחנך בשנת 1921 ושופץ בשנת 1997, ומכיל 27,599 מקומות ישיבה.

היסטוריה
--------

בשנת 1911, אנשי קבוצת הכדורגל שפיל אונד שפורט בוכום שכרו אחו מחקלאי מקומי, ובו שיחקו את משחקי הכדורגל של הקבוצה. שם המקום היה שפורטפלאץ אן דר קאסטרופר שטראסה, על שם רחוב קאסטרופר בו ממוקם השטח. עם זאת, רק לאחר מלחמת העולם הראשונה, בשנת 1921, החלה בנייה של אצטדיון אמיתי באותו שטח, וכשזה נבנה, נקרא האצטדיון בשם שטדיון דר קאסטרופר שטראסה, ולאורך השנים שימש את קבוצת הכדורגל בוכום על גלגוליה השונים. בשלהי שנות ה-70 שופץ והורחב האצטדיון באופן בו נבנה כמעט מחדש, והפך לאחד האצטדיונים המתקדמים והמשוכללים ביותר בגרמניה באותה תקופה. עם סיום השיפוץ, קיבל האצטדיון את שמו הנוכחי רוהרשטדיון. המשחק הראשון ששוחק באצטדיון בשנת 1979 לאחר חניכתו מחדש הוא בוכום נגד וטנשייד 09 יריבתה העירונית. כיום יכול האצטדיון להכיל כ-30 אלף צופים. עם זאת, בעבר הוא הכיל בסביבות 50 אלף.

נבחרת גרמניה בכדורגל אירחה באצטדיון רוהרשטדיון ארבעה משחקים. הראשון היה משחק ידידות בשנת 1922 מול נבחרת הונגריה. המשחק הבינלאומי הבא אחריו נערך 59 שנים מאוחר יותר במסגרת מוקדמות מונדיאל 1982, בו הביסה גרמניה 7-1 את נבחרת פינלנד. בשנת 1986 סיימה גרמניה בתיקו 1-1 במשחק ידידות מול נבחרת יוגוסלביה, ובשנת 1993 הביסה גרמניה ברוהרשטדיון את נבחרת גאנה בתוצאה 6-1.

בשנת 1992 אירח האצטדיון משחק בין צסק"א מוסקבה לגלאזגו ריינג'רס במסגרת גביע אופ"א, מאחר שמזג האוויר במוסקבה לא איפשר קיום משחק כדורגל.

בשנת 2011 היה הרוהרשטדיון אחד מתשעת האצטדיונים שאירחו את גביע העולם בכדורגל נשים 2011 שנערך בגרמניה. ארבעה משחקים בטורניר זה נערכו ברוהרשטדיון, כולם בשלב הבתים.

בנוסף למשחקי כדורגל, האצטדיון אירח מספר הופעות מוזיקה של להקות ומוזיקאים מפורסמים, כמו דייוויד בואי, פיטר גבריאל, איירון מיידן, אנתרקס, קיס, טסטמנט, יוסו נ'דור, והאמנים הגרמניים הידועים הרברט גרונמאייר, מריוס מולר ונינה האגן.

שם וחסות
--------

האצטדיון נקרא רוהרשטדיון החל מחנוכת המבנה הנוכחי בשנת 1979. נוסף על שם זה, לאצטדיון היו גם שמות מסחריים. החל משנת 2006 ועד לשנת 2016 נקרא האצטדיון בשם רווירפאוור שטדיון. החל משנת 2016 נקרא האצטדיון בשם המסחרי וונוביה רוהרשטדיון, על שם חברת הנדל"ן וונוביה הממוקמת בעיר בוכום.

קישורים חיצוניים
----------------

ויקישיתוף מדיה וקבצים בנושא **רוהרשטדיון** בוויקישיתוף
ֿ

| אצטדיוני הבונדסליגה, עונת 2023/2024 |
| --- |
| 

|  |
| --- |
| WWK ארנה (אאוגסבורג) • אליאנץ ארנה (באיירן מינכן) • אצטדיון אירופה פארק (פרייבורג) • אצטדיון בולנפלטור (דרמשטאדט 98) • באיי ארנה (באייר לברקוזן) • בורוסיה פארק (בורוסיה מנשנגלדבך) • וזרשטדיון (ורדר ברמן) • זיגנאל אידונה פארק (בורוסיה דורטמונד) • שטדיון אן דר אלטן פורסטריי (אוניון ברלין) • MHP ארנה (שטוטגרט) • אצטדיון ריין אנרגי (פ.צ. קלן) • פולקסווגן ארנה (וולפסבורג) • דויטשה בנק פארק (איינטרכט פרנקפורט) • מווה ארנה (מיינץ 05) • פויט ארנה (פ.צ. היידנהיים) • רד בול ארנה (ר.ב. לייפציג) • רוהרשטדיון (בוכום) • ריין-נקר ארנה (הופנהיים) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 4edc4d62-b61f-40af-9638-c7305c85cca3
* VIAF: 238630549
* WorldCat (עם VIAF): 238630549

 |
**שטף** בפיזיקה הוא כמות החומר, האנרגיה, החלקיקים או גודל אחר, הפוגעים בשטח מסוים (או עוברים דרכו) ליחידת זמן.

באופן אינטואיטיבי ניתן לחשוב על שטף ככמות המים שעוברת דרך לולאה סגורה שמונחת במורד זרימתו של נחל. השטף יכול למשל לעזור לנו בחישוב כמות המים שעוברים דרך צוואר בקבוק, ולפי זה להסיק את הזמן שיעבור עד שהבקבוק יתמלא מזרימת הנחל.

שטף של שדה וקטורי
-----------------

באופן אינטואיטיבי, השטף של שדה וקטורי הוא "כמות" השדה הווקטורי העוברת דרך משטח מסוים ליחידת זמן. שטף כזה נהוג להגדיר עבור שדה חשמלי ושדה מגנטי וכן עבור שדות כוח נוספים.

איור הממחיש את מושג השטף. כאן הטבעת השחורה מסמלת את שפת המשטח ואילו החיצים האדומים מסמנים את השדה הווקטורי.
אם קיים שדה וקטורי קבוע {\vec {v}} ונדרש לדעת כמה שדה וקטורי עובר דרך משטח מרובע (מסגרת ריבועית מלאה) בעל שטח A, אזי השטף מוגדר להיות:

{\displaystyle {\mbox{flux}}=\Phi \_{\vec {v}}={\vec {v}}\cdot {\vec {A}}=|{\vec {v}}||{\vec {A}}|\cos \theta }
כאן:

* הווקטור {\vec {A}} הוא וקטור המשטח, שגודלו הוא כשטח המשטח, וכיוונו הוא ניצב למשטח (וקטור נורמל).
* הזווית \theta  היא הזווית שבין וקטור השדה לווקטור המשטח.

כאשר וקטור השדה ווקטור המשטח מקבילים זה לזה, השטף הוא מקסימלי ומרב העוצמה בוקעת דרך המשטח. לעומת זאת, כאשר השדה הווקטורי מאונך לווקטור המשטח, השטף שווה לאפס ואז לא עוברת שום עוצמה דרך המסגרת.

מהגדרה זו מקבלים כי יחידות השטף הן היחידות של הווקטור {\vec {v}} כפול יחידות שטח.

כאשר עוסקים במשטח כלשהו ושדה וקטורי שאיננו אחיד במרחב, מגדירים שטף דיפרנציאלי בכל אלמנט שטח של המשטח ואז מבצעים אינטגרציה על פני המשטח:

{\displaystyle \ \Phi \_{v}=\iint \_{A}{\mathrm {d} \Phi (A)}=\iint \_{A}{{\vec {v}}\cdot \mathrm {d} {\vec {A}}}}
משפט חשוב מאוד לגבי שטף הוא משפט גאוס (הקרוי גם "משפט הדיברגנץ") הקובע שאינטגרל של השטף על משטח סגור שווה לאינטגרל הנפחי על דיברגנץ השדה בתוך הנפח הכלוא על ידי המשטח. כלומר:

{\displaystyle \oiint \_{\partial V}{{\vec {v}}\cdot \mathrm {d} {\vec {A}}}=\iiint \_{V}{\vec {\nabla }}\cdot {\vec {v}}\,\mathrm {d} V}
יחידת המידה הסטנדרטית למדידת שטף מגנטי היא ובר והיא מסומנת על ידי Wb.

שטף של קרינה
------------

**שטף** הוא גם תרגום מקובל למונח Intensity, המתאר את ריבוע האמפליטודה של קרינה או גל, או את מספר החלקיקים המגיעים ליחידת שטח ליחידת זמן. יחידותיו לרוב הן אלה של צפיפות הספק משטחית.

עבור מקור הפולט קרינה/חלקיקים באופן איזוטרופי בקצב של \ I\_{0} אנרגיה/חלקיקים לשנייה, כמות-האנרגיה/מספר-חלקיקים שיקלוט צופה נקודתי במרחק \ r ממנו יהיה:

\ I\_{1}={\frac {I\_{0}}{4\pi r^{2}}}
שכן מאחר שהקרינה איזוטרופית ומתקיים חוק שימור האנרגיה ומספר החלקיקים, הקרינה מתפזרת באופן שווה על כל שטח פני הכדור.

שטף של נוזל
-----------

בהידרוסטטיקה, השטף הוא הנפח שעובר נוזל בתנועתו ליחידת זמן, והוא שווה למכפלת מהירות הנוזל בשטח החתך של התווך שבו הוא זורם. ניתן לראות שזהו מקרה פרטי של המושג "שטף" שהוגדר בסעיף הראשון. כמו כן, מחוק שימור המסה בנוזל אי-דחיס אפשר להסיק את משוואת הרציפות:

{\displaystyle \iint \mathbf {j} \cdot \mathrm {d} \mathbf {A} }=-{\frac {\mathrm {d} }{\mathrm {d} t}}\iiint {\rho \,\mathrm {d} V} או {\displaystyle {\vec {\nabla }}\cdot \mathbf {j} =-{\frac {\mathrm {d} }{\mathrm {d} t}}\rho }
כאן {\displaystyle \mathbf {j} =\rho \mathbf {v} } הוא הזרם (צפיפות משטחית של מסה ליחידת זמן) היוצא מנפח V ואילו \rho היא צפיפות הנוזל.

ראו גם
------

* אנליזה וקטורית
**ז'אן קאסאדסי** (בצרפתית: **Jean Casadesus** ‏ 7 ביולי 1927 – 20 בינואר 1972) היה פסנתרן צרפתי, בנם של הפסנתרנים הנודעים רובר וגבי, ובן-אחיינם של אנרי קאסאדסי ומריוס קאסאדסי.

קורות חיים
----------

ז'אן קאסאדסי נולד בפריז. הוריו לימדוהו נגינה בפסנתר ולאחר לימודים בקונסרבטואר של פריז, בשנת 1940, עבר עם הוריו לארצות הברית, להמשיך את לימודיו באוניברסיטת פרינסטון.

בשנת 1946 זכה בתחרות סולנים צעירים של תזמורת פילדלפיה והופעתו הראשונה הייתה ב-1947 עם תזמורת זו בנגינת הקונצ'רטו בסול מז'ור של ראוול, בניצוח יוג'ין אורמנדי. מכאן ואילך קצר הצלחה כפסנתרן קונצרטים, בסיורים באירופה, ישראל ודרום אמריקה וכמורה לפסנתר, בעיקר בקונסרבטוריון פונטנבלו האמריקאי. בין תלמידיו הנודעים רוברט לוין.

ז'אן והוריו ביצעו יחדיו קונצ'רטי של מוצרט לשניים ושלושה פסנתרים. הם הקליטו יצירות אלה עם התזמורת הסימפונית של קולומביה ועם תזמורת קליבלנד בניצוחו של גיאורג סל ועם תזמורת פילדלפיה בניצוח יוג'ין אורמנדי.

בשנת 1953 נשא לאישה את אוי ז'יראר, בתו של הצייר אנדרה ז'יראר. לזוג נולדה בת בשם אגנס.

ז'אן קאסאדסי נהרג בתאונת דרכים בקנדה בראשית שנת 1972. אביו מת באותה שנה בפריז.

בשנת 1973 קרל קורט כתב אורטוריה לזכרו של המלחין.

קישורים חיצוניים
----------------

* ז'אן קאסאדסי, במסד הנתונים הקולנועיים IMDb (באנגלית)
* ז'אן קאסאדסי, באתר AllMusic (באנגלית)
* ז'אן קאסאדסי, באתר MusicBrainz (באנגלית)
* ז'אן קאסאדסי, באתר Discogs (באנגלית)

* Brief biography of Jean Casadesus with photographs on the Casadesus family site

הערות שוליים
------------

1. ↑  צ'ארלס טימברל, "ז'אן קאסאדסי", מילון גרוב למוזיקה ומוזיקאים אונליין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007405925305171
* BnF: cb13892230s (data)
* GND: 134724690
* ISNI: 0000 0001 1873 6735
* LCCN: no91026303
* MusicBrainz: 39973977-9b76-410e-a02f-9f3cd8a68faf
* SNAC: w6hh7rds
* SUDOC: 15724945X
* VIAF: 19864787
* WorldCat: lccn-no91026303

 |
**אשר זליג בהרב** (כ"ח בכסלו ה'תשי"ג, 16 בדצמבר 1952 – א' בתשרי ה'תשפ"ג, 27 בספטמבר 2022) היה איש עסקים, יזם טכנולוגי וחברתי. מוותיקי תעשיית ההיי-טק בישראל ורב-סרן ביחידה 8200. היה מייסד ומנכ"ל קבוצת המחשוב טלדור, ושימש כמוציא לאור הראשון של העיתון "ישראל היום" וכמוציא לאור העיתון "מקור ראשון".

ביוגרפיה
--------

נולד בשנת 1952 בתל אביב. להוריו, צבי ברף לבית פלדר, מסאנוק ופנינה לבית צוקרברג, מבוריסלב. היה חניך בתנועת בני עקיבא בסניף יד אליהו ובוגר הישיבה התיכונית נתיב מאיר בירושלים. למד במסגרת העתודה האקדמית לתואר ראשון בכלכלה ומדעי המחשב באוניברסיטת בר-אילן ולאחר סיום לימודיו התגייס לחיל המודיעין, לשירות ביחידה 8200 עד לשחרורו בדרגת רב-סרן. במסגרת שירותו נשלח לכמה שנים לדאלאס שבטקסס עם משפחתו.

בהרב נפטר בראש השנה ה'תשפ"ג (27 בספטמבר 2022), והובא לקבורה בבית הקברות כפר נחמן ברעננה.

קריירה עסקית ועיתונאית
----------------------

בשנת 1982 הקים את בית התוכנה M.T.I מחשבים.

בשנת 1986 הקים את חברת טלדור, שלימים הייתה מדורגת כחברת המחשוב השלישית בגודלה בישראל. החברה עסקה בתחום פיתוח תוכנה, תקשורת ואינטגרציה ובמהלך השנים מיזגה לתוכה 12 חברות. בשנת 1993 הפכה טלדור לחברה ציבורית, שמניותיה נסחרו בבורסה לניירות ערך בתל אביב. בינואר 2006 פרש בהרב מניהול חברת טלדור ומכר את אחזקותיו בה, ועבר לעסוק בפרויקטים של יזמות עסקית וחברתית, ייעוץ והשקעות, בעיקר בתחום ההי-טק.

היה ממקימי הרשות הממלכתית לאבטחת מידע, שלימים הפכה למערך הסייבר הלאומי.[דרוש מקור]

באפריל 2007 התבקש בהרב על ידי המיליארדר היהודי שלדון אדלסון להקים עיתון יומי חדש בישראל – "ישראל היום" – שבו שימש כמו"ל עד שנת 2018. במסגרת עבודתו הוביל בשנת 2014 את רכישת העיתון מקור ראשון.

בעשור האחרון לחייו נמנה עם מייסדי חברות ההזנק "גיטה" בתחום הסייבר ההתקפי, "ווטרפול" בתחום הסייבר ההגנתי, "אוריפר" בתחום התרופה לסרטן ועוד. שימש דירקטור בחברת מלם תים.

יזמות חברתית
------------

החל משנת 2000 שימש בהרב כיו"ר פעיל בהתנדבות של עמותת "איכות בשיקום" המובילה רפורמה בתחום שיקום בריאות הנפש, לשילוב מתמודדי בריאות הנפש בקהילה. העמותה מטפלת ביותר מ־8,000 מתמודדים ובני משפחותיהם ומפעילה הוסטלים, דיור מוגן וקבוצות תמיכה.

חיים אישיים
-----------

בהרב נישא ללאה לבית לויטס והיה אב לשני בנים ובת. התגורר ברעננה. בנו אסף-חיים הוא ר"מ בישיבת ההסדר עכו. חתנו, בעלה של בתו הבכורה עינת, הוא עורך הדין והמשנה ליועץ המשפטי לממשלה (משפט כלכלי) מאיר לוין.

קישורים חיצוניים
----------------

* שלומית לן, ‏"בכל פעם שאנו זוכים יש תביעה", באתר גלובס, 19 באוקטובר 2005
* אורלי גולדקלנג, ‏אשר בהרב ז"ל: איש העסקים, הסייבר ומפעלי החסד שנרתם לשנות את פני העיתונות העברית, בעיתון מקור ראשון, 2 באוקטובר 2022

הערות שוליים
------------

1. ↑
2. ↑  אסף גולן, אשר בהרב, המו"ל המייסד של "ישראל היום", הלך לעולמו, באתר ישראל היום, 27 בספטמבר 2022
3. ↑  "אדם מרשים": איש העסקים אשר בהרב הובא למנוחות, בעיתון מקור ראשון, 29 בספטמבר 2022
4. ↑  אלי שמעוני, פורש מנכ"ל חברת טלדור, אשר בהרב, באתר ynet, 7 בדצמבר 2005;  
עופר לוי, ‏מייסד ומנכ"ל טלדור, אשר בהרב, פורש מהחברה אחרי עשרים שנה, באתר גלובס, 7 בדצמבר 2005
5. ↑  ישראל חבר, ישראל היום: המו"ל והמנכ"ל – עוזבים, "כל הזמן", 17 במאי 2018
6. ↑  מלם-תים בע"מ - כתב הצבעה, באתר "מאיה"
7. ↑  יובל בגנו, ‏הפרויקט שמציל מתמודדי נפש בקהילה האתיופית, באתר מעריב אונליין, 30 במרץ 2021
8. ↑  אבלים וכואבים על פטירתו של מר אשר בהרב, באתר הישיבה.
פטנט האניגמה של שרביוס אושר בשנת 1928
**ארתור שרביוס** (גרמנית: Arthur Scherbius; ‏20 באוקטובר 1878 - 13 במאי 1929) היה מהנדס חשמל גרמני אשר לזכותו נזקפת המצאת מכונת ההצפנה המכנית אניגמה.

חייו
----

שרביוס נולד בעיר פרנקפורט. אביו היה איש עסקים. הוא למד הנדסת חשמל ב"טכניקל קולג'" שבמינכן והמשיך את לימודיו בהנובר שם סיים במרץ 1903. בשנה שלאחר מכן הוא סיים עבודת מחקר שנושאה היה "שיטה לבניית בקר עקיף לטורבינת מים", ולאחר סיומה קיבל תואר דוקטור בהנדסה.

שרביוס החל לעבוד במספר חברות הנדסה בגרמניה ובשווייץ. בשנת 1918 הוא הקים חברה בשם שרביוס וריטר. הוא המציא מספר פטנטים ובהם מנוע אסינכרוני, כרית חשמלית, וחלקי חימום קרמיים. תרומות המחקר שלו הובילו לקישור שמו עם עקרון שרביוס למנועים אסינכרוניים.

בשנת 1918 ביקש שרביוס לרשום פטנט על מכונת הצפנה מבוססת גלגלי שיניים מחווטים ומסתובבים. החברה של שרביוס קנתה את הזכויות על פטנט נוסף של הוגו קוך משנת 1919. העסקים לא נחלו הצלחה רבה, ובשנות ה-20 של אותה מאה אורגנה החברה לפחות פעמיים.

מכונת ההצפנה של החברה, ששווקה תחת הכינוי "אניגמה", נחלה הצלחה בקרב הצי הגרמני בשנת 1926. הצבא הגרמני קיבל גרסה של האניגמה מספר שנים לאחר מכן.

שרביוס לא זכה להיות עד לשימוש הרב שנעשה במכונה, שכן הוא נהרג בתאונת כרכרה בשנת 1929.

מקורות
------

* David Kahn, *Seizing the Enigma*, 1991.

קישורים חיצוניים
----------------

ויקישיתוף מדיה וקבצים בנושא **ארתור שרביוס** בוויקישיתוף

* ארתור שרביוס, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* GND: 127822089
* ISNI: 0000 0000 1552 4027
* LCCN: no2019114073
* MGP: 219102
* VIAF: 188182718
* WorldCat: lccn-no2019114073

 |
**חיים צדוק** (נולד ב-1955) הוא זמר ישראלי.

ביוגרפיה
--------

צדוק נולד וגדל ברמלה. בשנות השבעים שירת בלהקת פיקוד הדרום.

ב-1974 היה אחד מכוכבי המחזמר שהעלתה הלהקה "פגישת מחזור" מאת יורם טהרלב וקובי אשרת (לצד נתן דטנר, רותי דיין, נתן נתנזון, דורית צדוק ואחרים). בין היתר ביצע את השיר "מכת חשמל", שזכה להצלחה רבה במצעדים.

בפברואר 1978 השתתף לראשונה בפסטיבל הזמר והפזמון לשנת תשל"ח כזמר ליווי בשיר "בלב אחד" של חדוה עמרני (במסגרת להקת "פלפל לבן").

בינואר 1979 השתתף בפסטיבל הזמר והפזמון תשל"ט עם שיר הדיסקו "רקדי את הקצב הזה" שהגיע למקום החמישי בתחרות, והפך ללהיט במצעדים העבריים.

בדצמבר 1980 ביצע עם סוזי מילר בשירוויזיון מספר 2 את השיר "צפרדרוק", שכתבה ענת שרתוק והלחין ועיבד אלדד שרים.

באפריל 1982 השתתף בתחרות הקדם אירוויזיון בשיר "קוראים לה אהבה", שכתב מיקי בר גיורא לוין והלחין ועיבד אלדד שרים.

ב-1984 יצא אלבומו הראשון "חבל דק".

בשנת 1988 יצא אלבומו "תיק תק".

קישורים חיצוניים
----------------

* חיים צדוק, באתר שירונט
* חיים צדוק, באתר MusicBrainz (באנגלית)
* חיים צדוק, באתר MOOMA (בארכיון האינטרנט)
* חיים צדוק (1955-), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007508006405171
* MusicBrainz: ea235b55-82fa-4359-8786-d5d1fd7e674d

 |
**קורי איאן היים** (באנגלית: **Corey Ian Haim**;‏ 23 בדצמבר 1971 – 10 במרץ 2010) היה שחקן קנדי-יהודי, שנודע בעיקר בשל מספר סרטים וסדרות טלוויזיה בהן כיכב כנער בשנות ה-80.

ביוגרפיה
--------

היים נולד בטורונטו, קנדה. הוא בנם של ג'ודי, ישראלית לשעבר, וברני, איש מכירות קנדי ממוצא יהודי. בילדותו למד בקורס למשחק, ובשנים 1982-1986 כיכב בסדרת הטלוויזיה הקנדית "The Edison Twins". תפקידו הקולנועי הראשון היה בסרט "בן בכור" לצד שרה ג'סיקה פרקר. 

ב-1985 הופיע בתפקיד ראשי בסרט "קליע הכסף", המבוסס על ספרו של סטיבן קינג, וגילם את מרטי, ילד נכה שהורג כומר שהפך לאיש-זאב. באותה שנה הופיע בסרט "הרומן של מרפי", לצידה של סאלי פילד. פריצתו הגדולה הייתה בסרט "לוקאס" ב-1986, בו כיכב בתפקיד הראשי וזכה לביקורות חיוביות. ב-1987 כיכב בסרט הערפדים הנודע "נשיכות קטנות", בסרט הופיע גם קורי פלדמן, עמו שיתף פעולה במספר תפקידים בהמשך. כן הופיע היים בסרטים: "מעריץ אלמוני" לצידה של קלי פרסטון, "נהיגה במבחן" (1988), "מעקב גורלי" (1988) ו"חלום שהתגשם" (1989). בתקופה זו גם הוציא סרט וידאו תיעודי על חייו, בשם "Corey Haim: Me, Myself, and I".

בשנות ה-90 הופיע היים במספר סרטים, בהם "חבורת הרולר בליידס" (1991), "חלום שהתגשם 2" (1995), ו"תואר בחבלה" (1996), אותו גם הפיק. בנוסף הופיע במספר סרטים שיצאו ישירות לווידאו, וכן במשחק הווידאו "Double Switch". ב-1997 הכריז על פשיטת רגל. בשנות ה-2000 ניסה לחזור לשחק בתפקידים משניים בסרטים, ובמקביל החל תהליך גמילה מסמים. ב-2006 הקים עם ידידו קורי פלדמן את הצמד "The Two Coreys", ויחד העלו ב-2007 תוכנית ריאליטי-אימפרוביזציה בשם זה, שליוותה את חייהם של השניים. ב-2008 החליטה רשת הטלוויזיה האמריקאית A&E, בה שודרה התוכנית, על הפסקת שידורה באמצע העונה השנייה; בתקופה זו סירב פלדמן להמשיך להופיע עם היים עד שלא יעבור גמילה מהתמכרותו החוזרת לסמים. 

היים המשיך להופיע במספר סרטים, בהם תפקיד אורח בסרט "קראנק: מתח גבוה" (2009).

### פטירתו

ב-10 במרץ 2010 אושפז עקב לקיחת מנת יתר של תרופות מרשם, שהתגלתה מאוחר יותר כדלקת ריאות שהחמירה עקב חוסר טיפול. בבית החולים ברבנק, קליפורניה היים נפטר באותו יום, בגיל 38.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קורי היים** |

* אתר האינטרנט הרשמי של קורי היים

* קורי היים, במסד הנתונים הקולנועיים IMDb (באנגלית)

* קורי היים, באתר AllMovie (באנגלית)

* קורי היים, באתר Box Office Mojo (באנגלית)

* קורי היים, במסד הנתונים הקולנועיים KinoPoisk (ברוסית)

* קורי היים, באתר MusicBrainz (באנגלית)

* קורי היים, באתר Discogs (באנגלית)
* השחקן קורי היים הלך לעולמו, באתר ynet, 10 במרץ 2010
* קורי היים, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 98043006
* BNE: XX1309460
* BnF: cb140285055 (data)
* GND: 1027883362
* ISNI: 0000 0000 7729 1513
* LCCN: n92058095
* MusicBrainz: cdf813b6-2f72-4016-b907-48677236212b
* NKC: js20100330002
* NLP: a0000001763537
* NTA: 07357757X
* SUDOC: 160120349
* VIAF: 29731934
* WorldCat: lccn-n92058095

 |
הרב **אהרן פפויפר** (ההגיה - **פוֹיפֶר**) (באנגלית: **Aharon Pfeuffer**;‏ י"ח בטבת תש"ט, 1949 – י"א באייר תשנ"ג, 1993) היה מייסד ורב קהילת מהרש"א וראש ישיבת מהרש"א ביוהנסבורג, ולפני כן מראשי ישיבת עץ חיים בלונדון.

תולדותיו
--------

נולד בבני ברק, בנם של יעקב פפויפר ויהודית לבית מאיר. למד בישיבה הקטנה קול תורה ולאחר מכן בישיבת הנגב בנתיבות, אצל דודו, אחי אמו, הרב יששכר מאיר. כעבור מספר שנים עבר ללמוד בישיבת חברון בירושלים, ומשם עבר לישיבת לייקווד בניו ג'רזי. בתחילת שנות השבעים נישא לרחל לבית פרומר. לאחר נישואיו התגורר במשך תקופה בבני ברק והתקרב לרב שמואל רוזובסקי, עמו למד בחברותא והחשיבו לרבו. לאחר מכן עבר לחדרה ונמנה עם צוות "ישיבת חדרה". במשך כמה חודשים שימש כר"מ ממלא מקום בישיבת בני עקיבא כפר הרא"ה. בתקופה זו הוסמך לרבנות על ידי ראש ישיבת חדרה, הרב צבי קושלבסקי.

כעבור תקופה עבר ללונדון ושימש כראש ישיבה בישיבת עץ חיים שבעיר, לצדו של ראש הישיבה הרב נתן אורדמן. במקביל עסק בקירוב רחוקים, בעיקר בקרב סטודנטים יהודים בלונדון. חלק מהם עברו בהשפעתו ללמוד אצלו בישיבת עץ חיים.

### מגוריו בדרום אפריקה

בשנת תש"מ (1980) עבר ליוהנסבורג וייסד בה את קהילת מהרש"א ובמשך שלוש עשרה שנים שימש רבה ומנהיגה. כמו כן הקים את ישיבת מהרש"א ועמד בראשה. בהיותו ביוהנסבורג עסק רבות בקירוב רחוקים. כמו כן עמד בראש מערכת סיוע לחולים שבאו מישראל לקבל טיפול רפואי ביוהנסבורג וביתו שימש להם אכסניה.

בתקופת רבנותו ביוהנסבורג עמד בקשר הדוק עם רבנים ופוסקי הלכה בולטים בארץ ישראל וניהל עמם חליפת מכתבים ענפה בנושאי הלכה והשקפה. הרבה להתכתב עם תלמידיו בישראל ובאירופה והדריך אותם בתחומי הלכה והשקפה. כמו כן הרבה להעלות על הכתב רעיונות השקפתיים ותורניים, שפורסמו לאחר מותו.

חיבר סדרת ספרי הלכה על הלכות בשר וחלב, הגעלת כלים, מליחה וצלייה. כמו כן חיבר את סדרת ספרי "אור אהרן" על כמה ממסכתות הש"ס.

בתחילת שנות התשעים יזם את העתקת קהילתו לישראל ויישובה בקריה חדשה שנבנתה אז בבית שמש על ידי תלמידי הרב שמואל אוירבך. לשם כך ביקר מספר פעמים בישראל וקיבל את הסכמתו ותמיכתו של הרב אוירבך. לאחר שהחל ביישום תוכניתו וזמן קצר מאוד לפני מועד עלייתו ארצה, נהרג בתאונת דרכים ביוהנסבורג, והוא בן ארבעים וארבע.

היה נשוי לרחל בתו של הרב יהודה הלוי ממייסדי תלמוד תורה חוג חתם סופר בבני ברק. גיסו הוא ד"ר מנחם חיים ברייר. בנו, הרב יהודה פפויפר, משמש כרב בדרום אפריקה.
מתלמידיו: הרב ברוך פז, יו"ר מכון פסקים, לשעבר ראש כולל הדיינות בישיבת בית אל.

ספריו
-----

* **קצור שולחן ערוך על הלכות בשר בחלב**
* **קצור שולחן ערוך על הלכות הגעלת כלים**
* **קצור שולחן ערוך על הלכות דם צלייה ומליחה**
* **קצור שולחן ערוך על הלכות נדה**
* **אור אהרן** – על מסכתות פסחים, סוכה מגילה

לקריאה נוספת
------------

* **דרך כוכב** – פרקים במסכת חייו של רבי אהרן פפויפר

קישורים חיצוניים
----------------

* אהרן בן יעקב פפויפר (1949-1993), דף שער בספרייה הלאומית

הערות שוליים
------------

1. ↑  מפי הרב מאיר צוקרמן.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289584405171
* GND: 1203737548
* ISNI: 0000 0003 7616 1380
* LCCN: n85104569
* VIAF: 253105378
* WorldCat (עם VIAF): 253105378

 |
**מוריס פודולוף** (באנגלית: **Maurice Podoloff**, באוקראינית: **Моріс Подолоф**;‏ 18 באוגוסט 1890 – 24 בנובמבר 1985) היה עורך דין ואיש עסקים יהודי-אמריקאי, אשר עסק בניהול ארגוני כדורסל והוקי קרח. שימש כקומישינר הראשון של ליגת ה-NBA בין השנים 1946–1963. הוכר כחבר בהיכל התהילה של הכדורסל בשנת 1974, והונצח במוזיאון יד לאיש הספורט היהודי בשנת 1989.

קורות חיים
----------

פודולוף נולד למשפחה יהודית בעיר קרופיבניצקי שבאוקראינה, עת הייתה תחת שלטון האימפריה הרוסית. בילדותו היגרה משפחתו לניו הייבן אשר בקונטיקט, ארצות הברית, ובבגרותו למד משפטים באוניברסיטת ייל.

בשנת 1926 הקים יחד עם אביו ושני אחיו את אולם "ניו הייבן ארנה", אשר הכיל כ-4,000 מקומות ישיבה ואירח משחקי הוקי קרח, קונצרטים ומופעי קרקס.

החל משנות ה-30 תרם במידה רבה לפיתוח ולשגשוג של ענפי ההוקי והכדורסל בארצות הברית; בשנת 1937 נתמנה לנשיא הראשון של ליגת ההוקי קרח המשנית AHL, שאך זה נוצרה מאיחוד של שתי ליגות, ובשנת 1946, במקביל לעבודתו ב-AHL, נתמנה גם לנציב הראשון של ליגת ה-BAA. בשנת 1949 יזם פודולוף והוציא לפועל את מיזוג ה-BAA עם ליגת ה-NBL, והמשיך לשמש כנציב של ליגת ה-NBA שהוקמה כתוצאה מהמיזוג.

במהלך כהונתו כנציב ה-NBA התרחבה הליגה מ-11 קבוצות לשיא של 17 קבוצות, אך בהמשך הצטמצמה ל-9 קבוצות בלבד. בשנת 1954 מימש פודולוף ב-NBA את רעיונו של דניאל בייסון, הבעלים של קבוצת סירקיוז נשיונלס, להוספת שעון זריקות. "שעון ה-24" האיץ את קצב המשחק, שיפר את רמת המשחק והניב עניין מחודש של קהל הצופים ב-NBA. באותה שנה חתם פודולוף על חוזה לשידור משחקי ה-NBA בטלוויזיה, ובכך תרם במידה רבה להכרה ולפופולריות של הליגה ברחבי ארצות הברית.

בשנת 1951 הטיל פודולוף על 32 שחקנים עונש השעיה מה-NBA לצמיתות, בגין מעורבות בפרשיית מכירת משחקים בליגת המכללות. בין השחקנים המושעים היו שחקני האולסטאר של אינדיאנפוליס אולימפיאנס אלכס גרוזה וראלף בירד, והבחירה הראשונה של דראפט 1951 ג'ין מלכיור (בולטימור בולטס).

בסיום עונת 1962/1963 עזב את משרתו כקומישינר ה-NBA, והוחלף על ידי ג'יי. וולטר קנדי. גביע פרס ה-MVP של העונה הסדירה ב-NBA נקרא על שמו "גביע מוריס פודולוף" (Maurice Podoloff Trophy).

ב-24 בנובמבר 1985 נפטר פודולוף בבית החולים ייל-ניו הייבן, בגיל 95.

קישורים חיצוניים
----------------

* דף ההנצחה של פודולוף באתר היכל התהילה של הכדורסל
* דף ההנצחה של פודולוף באתר יד לאיש הספורט היהודי

הערות שוליים
------------

1. 1 2  דף ההנצחה של פודולוף באתר היכל התהילה של הכדורסל
2. 1 2  דף ההנצחה של פודולוף באתר יד לאיש הספורט היהודי
3. 1 2  ההודעה על פטירתו של פודולוף, באתר הניו יורק טיימס, 26 בנובמבר 1985
4. ↑  על הסקנדל בליגת המכללות, באתר ESPN,‏ 19 בנובמבר 2003

| נציבי ליגת ה-NBA |
| --- |
| 

|  |
| --- |
| מוריס פודולוף (1946–1963) • ג'יי. וולטר קנדי (1963–1975) • לארי אובריאן (1975–1984) • דייוויד סטרן (1984–2014) • אדם סילבר (2014–הווה) |

 |
ההסכם הקואליציוני של ממשלת גרמניה משנת 2013 מוצג על ידי נציגי מפלגות הקואליציה: זיגמר גבריאל, אנגלה מרקל והורסט זהופר.
בדמוקרטיה פרלמנטרית רב-מפלגתית, **הסכם קואליציוני** הוא הסכם בין מפלגות הקואליציה המרכיבות ממשלה. הסכם זה מגדיר את מדיניות הממשלה ותומכיה בפרלמנט באמצעות קווי יסוד, ואת בעלי התפקידים השונים שימונו מתוך הסיעות - שרים וסגני שרים בממשלה, יושבי ראש של ועדות בפרלמנט, וכדומה. הסיעות מתחייבות לתמוך בממשלה במקרה של הצעת אי-אמון, לרוב כנגד התחייבות מפלגת השלטון לתמוך במרכיבים מהאידאולוגיה שלהן.

תוכן ההסכם הקואליציוני
----------------------

בדרך כלל הפרטים הבאים כלולים בהסכם קואליציוני:

* עקרונות חלוקת תקציב המדינה, משמעת תקציבית (דרכי התמודדות עם גירעון תקציבי), קיצוצים וקווים מנחים להוצאות משרדי הממשלה.
* עקרונות לחקיקה.
* הבהרת עמדת הממשלה בנושאי מדיניות פנים ומדיניות חוץ.
* נושאים נוספים בעלי חשיבות לחלק ממפלגות הקואליציה.

ביקורת
------

לעיתים קרובות מובעת ביקורת על עצם קיומם של הסכמים קואליציוניים. לדוגמה, הנס-דיטריך גנשר אמר שמאז שנת 1949 עיקרון הקואליציה בפוליטיקה הגרמנית שוחק את סמכויות קביעת המדיניות של קנצלר גרמניה וכובל את ידי הממשלה.

על השימוש במונח "הסכם" נאמר שהוא מטעה, מכיוון שלא מדובר בהסכם עסקי - אין דרך לאכוף אותו ואין לו תוקף משפטי. הסכם קואליציוני הוא לא יותר ממסמך הצהרת כוונות, שמטרתו לסייע לשותפים בקואליציה לשכנע את נציגיהם לתמוך בממשלה.

קישורים חיצוניים
----------------

* קווי יסוד והסכמים קואליציוניים, באתר הכנסת
* אתר למנויים בלבד עופר אדרת, כתובים על הקרח: מה באמת שווים ההסכמים הקואליציוניים, באתר הארץ, 8 בדצמבר 2022
**עדיה מאירצ'ק** (נולדה בשנת 1962) היא דוגמנית עבר ישראלית.

ביוגרפיה
--------

מאירצ'ק התפרסמה לראשונה בגיל 17, כשנחשף שבין היתר, ניהלה מערכת יחסים עם דן בן אמוץ, נרשמה תחילה לחוג לסוציולוגיה ואנתרופולוגיה באוניברסיטת תל אביב אך עזבה את הלימודים לאחר שנה שהחלה לעסוק בדוגמנות.

ב-1985 הצטלמה למגזין מוניטין על ידי צלם האופנה בן לם, ולאחר מכן החלה לעבוד עמו באופן קבוע.

בסוף מרץ 1986 היא נעצרה במלון המלך שלמה באילת לאחר שנמצאו ברשותה סמים. היא הואשמה בשימוש, החזקה וסחר בסמים. באוקטובר 1986 נדונה לארבעה חודשי מאסר על תנאי לאחר שהורשעה רק בהחזקת סמים.

היא הייתה דוגמנית מסלול מובילה. בין היתר, היא דיגמנה דגמים של המעצבת תמרה יובל-ג'ונס.
ב-2008 לקחה חלק בתצוגה של ירון מינקובסקי שנערכה במלון אינטרקונטיננטל בתל אביב במטרה לגיוס תרומות, ב-2009 הופיעה בקמפיין של המעצבת דורית שדה.

היא נשואה ואם לשלושה ילדים, מתגוררת בהוד השרון.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עדיה מאירצ'ק** |

* איתי יעקב, היסטוריה חוזרת: בן לם ועדיה מאירצ'ק משחזרים את ימי הזוהר, באתר nrg‏, 23 בינואר 2010

הערות שוליים
------------

1. ↑  איה אורנשטיין, "נרקומנית לא יכולה להיות דוגמנית", מעריב, 2 במאי 1986
2. ↑  איה אורנשטיין, "המשטרה מלבישה על מאירצ'ק עבירה שאין לה חלק בה", מעריב, 3 באפריל 1986
3. ↑  4 חדשי מאסר על-תנאי לדוגמנית עדיה מאירצ'ק, מעריב, 27 באוקטובר 1986
4. ↑  ערב בלי דוגמניות, באתר הארץ, 29 באפריל 2008
5. ↑  איתי יעקב, נגטיבית: עדיה מאירצ'ק בקטלוג של דורית שדה, באתר nrg‏, 24 בדצמבר 2009
**מוסטפא מוראר** (مصطفى مرار) (28 בפברואר 1929[דרוש מקור] - 14 בדצמבר 2021) היה סופר פלסטיני, ערבי-ישראלי. לאורך יותר מ-70 שנה הוא חיבר יצירות שמתארות את חיי הכפר הפלסטיני הטיפוסי בכלל ואת כפרו שלו במיוחד.

ביוגרפיה
--------

נולד בכפר ג'לג'וליה למשפחה שעובדת באדמה והתחיל את לימודיו היסודיים ב"חדר" שבכפר והשלים אותם ב"כפר ג'מאל". את לימודיו העל יסודיים סיים בהצטיינות בכפר קלקיליה. לאחר מכן, הוא הוכרח לחזור לכפר כדי לעזור להוריו באדמה, ועבד במחנות המנדט הבריטי.

ב-1948, נפגע מפיצוץ ואיבד את רגלו, וטופל בעיר שכם עד 1949. בחזרתו לכפר מצא שרוב המורים בבתי הספר של הכפר עזבו את עבודתם וזה פתח בפניו דרך לעולם הכתיבה שבו הוא השלים את דרכו עד למותו. שייח הכפר בזמנו ביקש ממנו ללמד בבית הספר וזה נתן לו את האופציה להשלים את לימודיו האקדמיים.
ב-1952 הוא התחיל את לימודיו בבית ספר להכשרת מורים ביפו ואת הלימודים האקדמיים הגבוהים עשה באוניברסיטת בר-אילן. ב 1975 סיים תואר ראשון בלשון וספרות ערבית ובמדעי המדינה.

לאחר לימודיו נתמנה מנהל בית-הספר היסודי ע"ש אר-ראזי בג'לג'וליה. במשך עבודתו כמורה ומנהל בכפר התחיל לגלות את אהבתו לעולם הילד והתחיל להביע אהבה זו בסיפורים שהוא כתב. בין השנים 1958-1956 ערך והגיש את תוכניות פינת-הנוער בקול ישראל בערבית והשתתף בהכנת המשדרים לבתי-הספר. הוא יצא לפנסיה בשנת 1982.

סיפורי מוסטפא מוראר התמקדו בחיי הכפר הערבי ופער הדורות והמעמדות והשינויים שחלו בחברה הערבית.
סיפורו הראשון נדפס ב-1952 בשבועון "חקיקת אלאמר".

נפטר ב-14 בדצמבר 2021.

מספריו
------

* **אלכיימה אלמת'קובה**, (1970) - 14 סיפורים
* **דרך הייסורים ,** (1970)
* **קלאדת אלאפעא**, (1972)
* **אבני פי אלג'אמעה**, (1972)
* **ג'נאזת אלשייטאן**, (1972)
* **חימארונא ובריטניה**, (1972)
* **דמע ורמאד**, (1972)
* **אלשארע אלטויל**, (1972)
* **התאנים והשטנים**, (1974, 3 מהדורות) - סיפורי ילדים בשבח הצדק, האמת ואהבת הזולת
* **למרות הערפל**, (1976. פרס הוועד הבינדתי) - סיפור קצר בשבח אחוות העמים והעדות
* **ריחאנה, נסיכת הבוסתנים** ,(1978, פרס המועצה לתרבות ואמנות) - מחזה לילדים שהוצג 100 פעמים
* **איאם בלאדנא**, (1983)
* **כיתאב אלת'ורה**, (1987)
* **אלמשרוע**, (1987)
* **אלקונבולה אלשרקיה**, (1988)
* **סלסלת אוראק מטרוד אל-חלואני**, (1997)

ועוד קובצי סיפורים למבוגרים.
מסיפוריו תורגמו לעברית על ידי חנה עמית- כוכבי, טוביה שמוש (בתוך "סיפורים ערביים", 1972), מרדכי טביב, מחמוד עבאסי (בתוך "מפגש", 1965 - 1966) ואליהו אגסי. סיפורו "אבו עודה" נכלל באנתולוגיה העברית לנוער "כולם בסנדלים" (1973).

קישורים חיצוניים
----------------

ויקישיתוף מדיה וקבצים בנושא **מוסטפא מוראר** בוויקישיתוף
* מוסטפא מוראר באתר "ים הספר"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278951805171
* LCCN: n89610870
* NTA: 237294885
* SELIBR: 342802
* VIAF: 40981781
* WorldCat: lccn-n89610870

 |
פירוש נוסף ערך זה עוסק בגבינה. אם התכוונתם לכפר באנגליה שעל שמו קרויה הגבינה, ראו סטילטון (כפר).

**סטילטון** (באנגלית: **Stilton**) היא גבינה הנחשבת בעיני רבים למלכת הגבינות האנגליות. היא מיוצרת בשתי גרסאות: גבינה כחולה שהיא המפורסמת יותר וגרסה שנייה ללא עובש. על פי תקנות האיחוד האירופאי רק גבינה שיוצרה באחד משלושת המחוזות לסטרשייר, דרבישייר ונוטינגהאמשייר יכולה להיקרא סטילטון.

היסטוריה
--------

בשנת 1730 קופר תורנהיל, בעל פונדק בכפר סטילטון, נתקל בגבינה כחולה ייחודית בחווה באזור לסטרשיר. הגבינה שבתה את ליבו והשיג הסכם שהקנה לו זכויות הפצה בלעדיות. כיוון שהדרכים מלונדון לצפון אנגליה עברו דרך סטילטון, המוניטין של הגבינה צמח במהרה.

תקנות ייצור
-----------

למרבה האירוניה, סטילטון על אף שהקנה לגבינה את שמה, אינו נמצא במחוזות בהם מותר לייצר סטילטון.
מעבר להגבלת אזור הייצור ישנן עוד תקנות שסטילטון כחולה צריכה לעמוד בהן:

* הגבינה חייבת להיות מיוצרת מחלב מקומי מפוסטר.
* הגבינה חייבת להיות בצורה גלילית מסורתית.
* חייבים לאפשר לגבינה ליצור קרום או מעטה משלה.
* לגבינה צריכים להיות עורקים כחולים עדינים שיוצאים ממרכזה.
* לגבינה צריך להיות "טעם אופייני לסטילטון".

ישנן רק 6 מחלבות בעלות היתר ייצור.

ערכים תזונתיים
--------------

בגבינת סטילטון יש כ-35% שומן וכ-23% חלבון.

צריכה
-----

סטילטון כחולה בדרך כלל נאכלת עם סלרי או עם קרקרים ולחם והיא משתדכת היטב לפורט. נהוג גם להוסיף אותה למרקי ירקות בייחוד מרק ברוקולי או מרק סלרי והיא אחד המאכלים המסורתיים של חג המולד.

סטילטון לבנה בדרך כלל מערבבים עם חומרים אחרים כגון שוקולד או פירות מיובשים או שמגישים אותה עם עוגת פירות.

ראו גם
------

* גבינת בקסטון

קישורים חיצוניים
----------------

ויקישיתוף מדיה וקבצים בנושא **סטילטון** בוויקישיתוף
* סטילטון, באתר אנציקלופדיה בריטניקה (באנגלית)
**קים רוסליקוב** (נולדה בשנת 1978) היא דוגמנית ישראלית.

ביוגרפיה
--------

רוסליקוב החלה לדגמן בגיל צעיר ובין היתר הופיעה ב-1993 בקמפיין של המעצבת מיקה בשן לצד שלי גפני.

היא הייתה בין המועמדות בתחרות מלכת היופי 1996 ושם נבחרה לנערת היופי עשרה, בתחרות מיס אירופה באותה שנה ייצגה את ישראל וזכתה במקום השלישי.

ב-2001 דגמנה למעצבת השיער קלייר יוסף ובמהלך הצילומים התבקשה להופיע בעירום אך סירבה, ב-2003 דגמנה בתצוגה של חברת "קרייזי ליין" שנערכה במלון דייוויד אינטרקונטיננטל בתל אביב.

היא דגמנה רבות בארצות הברית, גרמניה ואנגליה ויוצגה בניו יורק על ידי הסוכנות וילהלמינה, היא הופיעה בתצוגות אופנה של ורסצ'ה, ארמאני, קלווין קליין, מייקל רות' וג'קלין לאב, היא גם הצטלמה לכריכה של מספר רומנים שיצאו לאור.

ב-2006 דגמנה לקמפיין שהושק לבושם של אסתי לאודר "Youth Dew Amber Nude", ב-2007 נבחרה לפרזנטורית של חברת האופנה "מקאו" בקמפיין חורף בשווי 10,000.

ב-2010 דגמנה שמלות כלה של המעצבת דליה מנשירוב, באותה שנה גם הצטרפה לצוות החברה "סטרים יאכטות" העוסקת במכירת יאכטות יוקרתיות.

ב-2011 הופיעה בפרק בסדרה החברים של נאור.

הערות שוליים
------------

1. ↑  קים והרומן הרומנטי, באתר תוכניות ערוץ 10 (ארכיון)
2. ↑  אסתי לאודר השיקה בושם חדש, באתר archive.notzetz.co.il
3. ↑  קים רוסליקוב נבחרה לפרזנטוריתשל אופנת מקאו עבור השתתפותה תקבל 10 אלף דולר, באתר Bizportal
4. ↑  סולומון, עידו (2010-07-25). "מונדי יצחקי מונה לסמנכ"ל שיווק ופיתוח משאבים של עמותת אתגרים". *TheMarker*. נבדק ב-2019-03-05.
**אנתוני ג'יבו-מילאמבו** (בהולנדית: **Antoni-Djibu Milambo**; נולד ב-3 באפריל 2005 ברוטרדם שבהולנד) הוא כדורגלן הולנדי המשחק בעמדת הקשר בקבוצת פיינורד מליגת העל ההולנדית.

קריירת מועדונים
---------------

מילאמבו גדל במחלקת הנוער של פיינורד. ב-15 באוקטובר 2020 חתם על חוזה מקצועני ראשון במועדון. ב-12 באוגוסט 2021 ערך את הופעת הבכורה שלו בקבוצה הבוגרת של המועדון, בניצחון 3-0 על לוצרן במסגרת מוקדמות הקונפרנס ליג לעונת 2021/2022. ב-2 באפריל 2023 ערך את הופעת הבכורה שלו בליגת העל ההולנדית, בניצחון 3-1 על ספרטה רוטרדם במסגרת המחזור ה-27 לעונת 2022/2023. הוא ערך שלוש הופעות ליגה בעונה זו, בה זכתה פיינורד באליפות הולנד. ב-21 באוקטובר הבקיע את שער הבכורה שלו במועדון, בניצחון 4-0 על ויטסה ארנהם במסגרת המחזור התשיעי בליגה לעונת 2023/2024. ב-7 בנובמבר ערך את הופעת הבכורה שלו בליגת האלופות, בהפסד 1-0 ללאציו במסגרת שלב הבתים לעונת 2023/2024.

תארים
-----

פיינורד
* אליפות הולנד (1): 2022/2023

קישורים חיצוניים
----------------

הערות שוליים
------------

1. ↑  Academy-talent Milambo (15) tekent bij Feyenoord באתר הרשמי של פיינורד, 15 באוקטובר 2020 (בהולנדית)
**ארנבת סטארקי** (שם מדעי: ***Lepus starcki***) היא מין של ארנבת ממשפחת הארנביים המצויה בטבע רק ברמת אתיופיה שבשטחי המחוזות הקדומים שאווה, מחוז בלה ומחוז ארסי באתיופיה. בעבר נחשבה לתת-מין של ארנבת מצויה, וקודם לכן לארנבת אירופית. לארנבת אין תת-מינים מוכרים.

ארנבת זו בינונית בגודלה ובעלת גוונים אפורים עם צידיים ערמוניים, בטן וחזה לבנים, אוזניים ורדרדות בעלות קצוות שחורים וזנב לבן ומעוגל. אורכה 46 עד 60 סנטימטרים, משקלה 2-3.5 קילוגרם בשני הזוויגים. הארנבת דומה לשני מיני ארנבות החיות באזורה: *Lepus habessinicus* ו-*Lepus victoriae*.

הארנבת היא חיה פעילת יום, אז היא רועה במרחבי הערבות והרמות הגבוהות של רמת אתיופיה בגובה שבין 2,500 ל-4,000 מטרים. הארנבת צמחונית הניזונה מצמחי מרעה ממשפחת הדגניים כמו *Agrostis*‏, *Eleusine*‏, *Festuca*‏, *Poa* וצמחים קטנים נוספים.

הארנבת עצמה נטרפת בידי הזאב החבשי, כאשר 1.6% מתזונתו מבוסס עליה. בנוסף נטרפת הארנבת בידי עיט סוואנות ועופות דורסים נוספים. מצבה בטבע מבוסס ומצב השימור שלה הוא "ללא חשש".

קישורים חיצוניים
----------------

ויקישיתוף מדיה וקבצים בנושא **ארנבת סטארקי** בוויקישיתוף
* ארנבת סטארקי, באתר ITIS (באנגלית)
* ארנבת סטארקי, באתר NCBI (באנגלית)
* ארנבת סטארקי, באתר האנציקלופדיה של החיים (באנגלית)
* ארנבת סטארקי, באתר GBIF (באנגלית)

הערות שוליים
------------

1. ↑  ארנבת סטארקי באתר הרשימה האדומה של IUCN
**יום הנוער הבין-לאומי** הוא מועד בינלאומי הנחגג מדי שנה ב-12 באוגוסט, אשר נקבע על ידי האו"ם בעצרת הכללית של בשנת 1999. הוא צוין לראשונה ב-12 באוגוסט 2000.

אוכלוסיית הנוער כיום היא האוכלוסייה הגדולה ביותר שחיה אי פעם, ומהווה כ-1.8 מיליארד בני-נוער, אך לאור העובדה כי 1 מתוך 10 מילדי העולם חיים באזורי סכסוך, ו-24 מיליון בקרב בני הנוער אינם לומדים בבתי ספר, גובר הבידוד של הנוער בחברה. לכן בכל שנה נבחר נושא רלוונטי, שהנוער מתמקד בו לקידום המעורבות של בני הנוער באופן פעיל יותר, בהפיכת תרומות חיוביות לקהילות שלהם, וגם לזיהוי המאמצים שלהם בעולם בשיפור החברה העולמית.

רקע
---

הרעיון ליום הנוער הבינלאומי הוצע בשנת 1991 על ידי קבוצת צעירים ממדינות וינה ואוסטריה שנאספו לפגישה הראשונה של הפורום הנוער העולמי של האו"ם שהמליץ על הכרזת יום הנוער הבינלאומי, כדי לגייס כספים למטרות קידום יום זה ובנוסף עבור תמיכת קרן הנוער של האו"ם בשיתוף ארגוני נוער.

בוועידה העולמית של השרים האחראים לנוער שהתקיימה ב-12 באוגוסט 1998 התקבלה החלטה שהוכרזה כיום הנוער הבינלאומי. לאחר שנה המלצה זו אושרה על ידי העצרת הכללית של האו"ם. ביום זה העצרת המליצה על הקמת פעילויות ציבוריות לקידום מודעות התוכנית העולמית לקידום הנוער.

מטרת היום
---------

נשים וגברים משתתפים ביום זה ואף חיוניים לשינוי להעלאת המודעות לאתגרים ובעיות העומדים בפני בני הנוער בעולם. יום זה נועד לכמה מטרות:

1. להכיר בהישגים של הנוער.
2. לזהות פוטנציאל של בני נוער.
3. להחזיר תלמידים נושרים לבית הספר ולהגן על זכותם לחינוך.
4. לתכנן דרכים שיאפשרו לצעירים להיות חלק מיוזמות ומעורבות בשינויים קהילתיים.

פעילויות ומנהגים
----------------

ביום זה מתרחשים פעילויות ואירועים רבים ברחבי העולם אשר עשויים לכלול כנסים לנוער בנושאים, כמו תעסוקה, פעילויות כגון קונצרטים, פעילויות ספורטיביות, תהלוכות ותערוכות ניידות. בנוסף קיימים מרחבים בטוחים אשר מאפשרים לנוער לעסוק בנושאים ממשלתיים, להשתתף בספורט ובפעילויות פנאי אחרות, וכן נפתחים מרחבים דיגיטליים אשר עוזרים לנוער לקיים אינטראקציה עם נוער ברחבי העולם.

ביום זה הפעילויות והאירועים מקדמים את היתרונות שצעירים מביאים לנו ומעידים על הישגי הצעירים. יום זה מאפשר לצעירים שיתוף פעולה עם מבוגרים לגילוי מעורבות וקבלת החלטות בתחומים מקומיים ולאומיים. היום קיים כדי לעודד בני נוער מרחבי העולם ליזום פעילויות שיגבירו את המודעות בנוגע למצבם של בני נוער.

קישורים חיצוניים
----------------

ויקישיתוף מדיה וקבצים בנושא **יום הנוער הבין-לאומי** בוויקישיתוף
* 

* אתר האינטרנט הרשמי של יום הנוער הבין-לאומי
* יום הנוער הבינלאומי - 12 באוגוסט, באתר הספרייה הווירטואלית של מטח
* יום הנוער הבינלאומי, באתר אוניברסיטת בר-אילן
* יום הנוער הבינלאומי, באתר האגודה הישראלית לדיפלומטיה
* כרמית ספיר ויץ, ‏עשו זאת בעצמכם: בני נוער שמתקנים מחשבים ותורמים אותם לקהילה, באתר מעריב אונליין, 14 באוגוסט 2016
* יום הנוער: דור העתיד - וההווה, באתר ישראל היום

* International Youth Day, ‏timeanddate

הערות שוליים
------------

1. 1 2  International Youth Day, 12 August, אתר האו"ם (באנגלית)
2. 1 2 3  International Youth Day, www.timeanddate.com (באנגלית)
3. 1 2  יום הנוער הבינלאומי | בית הספר לעבודה סוציאלית | אוניברסיטת בר-אילן, באתר social-work.biu.ac.il
4. 1 2  International Youth Day, 12 August, www.un.org (באנגלית)
אין תמונה חופשיתאין תמונה חופשית
**יהודה דון** (1930 – יוני 2017) היה כלכלן ישראלי ממייסדי המחלקה לכלכלה באוניברסיטת בר-אילן. התמחה בכלכלת פיתוח, כלכלה שיתופית והיסטוריה כלכלית של קהילות ישראל בתפוצות. מחבר פורה של ספרים ומאמרים בתחום התמחותו.

עד לפרישתו לגמלאות שימש פרופסור מן המניין במחלקה לכלכלה באוניברסיטת בר-אילן וכפרופסור אורח באוניברסיטאות ברחבי העולם. ולאחר פרישתו כפרופסור אמריטוס.

ביוגרפיה
--------

נולד בבודפשט שבהונגריה ולמד במוסדות חינוך יהודיים. שרד את השואה ושנים אחדות לאחר המלחמה עלה לארץ ישראל.

אחרי מלחמת העצמאות החל את לימודיו באוניברסיטה העברית בירושלים, ומשם המשיך ללימודים בבית הספר לכלכלה של לונדון.

בראשית שנות ה-60 של המאה ה-20 החל להרצות במחלקה לכלכלה של אוניברסיטת בר-אילן, מ-1977 כפרופסור, ולפי שיטת הניהול של האוניברסיטה, שימש כמה פעמים כראש המחלקה. במשך שנותיו באקדמיה כיהן כמרצה אורח גם באוניברסיטאות בארצות הברית (אוניברסיטת סן פרנסיסקו; ישיבה יוניברסיטי; אוניברסיטת הרווארד, 1979–1981; ואוניברסיטת בוסטון, 1982–1990), בהונגריה (אוניברסיטת בודפשט, 1994) ובאנגליה (בית הספר לכלכלה בלונדון, 1998).

ב-1997 פרש לגמלאות. ובמקביל החל ב-1998 שימש מרצה במכללה האקדמית אשקלון. וביוני 2017 נפטר ונקבר בבית העלמין ירקון.

בנו רמי דון משמש אף הוא פרופסור באוניברסיטת בר-אילן, בפקולטה למדעי החיים ע"ש גודמן.

בנו יעקב דון נרצח בנובמבר 2015 בפיגוע המשולב בכניסה לאלון שבות.

קישורים חיצוניים
----------------

* יהודה דון, באתר הוצאת הספרים של אוניברסיטת בר-אילן
* Professor Emeritus Yehuda Don, באתר המחלקה לכלכלה באוניברסיטת בר-אילן (באנגלית)

הערות שוליים
------------

1. ↑  פרופ' (אמריטוס) יהודה דון, באתר המחלקה לכלכלה של אוניברסיטת בר אילן.
מפקדת מועצת הסאמי באוטסיורקי
**מועצת הסאמי** (בסאמי: **Sámiráđđi**) היא ארגון גג המאגד ארגוני סאמי (לאפים) מנורווגיה, שוודיה, פינלנד ורוסיה. משרדי המועצה שוכנים באוטסיורקי, פינלנד.

המועצה הוקמה בשם "מועצת הסאמי הנורדים", במהלך כנס הסאמי השני שנערך בנורווגיה ב-18 באוגוסט 1956. בשנת 1992, כשהתקבל הארגון הרוסי הראשון, הושמטה המילה "נורדים" מהשם. 

המשימה העיקרית של מועצת הסאמי היא לגבש את תחושת הזיקה בקרב העם הסאמי, להשיג הכרה בסאמי כאומה ולשמור על הזכויות התרבותיות, הפוליטיות, הכלכליות והחברתיות של הסאמי בחקיקתן של ארבע המדינות. (נורווגיה, שוודיה, רוסיה ופינלנד) ובהסכמים בין מדינות וארגונים מייצגים של סאמי. מועצת סאמי משתתפת בתהליכים בינלאומיים בנושאים כגון עמים ילידים, זכויות אדם וארקטי וסביבה. 

מועצת הסאמי מעבירה דעות ומציעה הצעות לשאלות הנוגעות לפרנסה, לזכויות, לשפה ולתרבות ובמיוחד בנושאים הקשורים לסאמי במדינות שונות.

מועצת הסאמי מתאספת פעמיים בשנה כדי לדון בסוגיות הנוכחיות הנוגעות לזכויות ולתרבות של הסאמי ושל עמים ילידים אחרים. מועצת המנהלים והמזכירות הם חברי ההכנה של המועצה. עבודה מיוחדת של מועצת סאמי מבוצעת ביחידות המוקדשות לנושאים חשובים. שיתוף הפעולה התרבותי של הסאמי מטופל על ידי ועדת התרבות. תפקידה של ועדה זו הוא להגדיל ולהפיץ ידע על תרבות הסאמי, לשפר את שיתוף הפעולה בין מוסדות התרבות לבין מועצת סאמי ולהפיץ קרנות תרבות.

מועצת הסאמי ממומנת על ידי מענקים ומונהגת ע"י נשיא, שנבחר לשנתיים בכל פעם.

ארגונים חברים
-------------

במועצה חברים שמונה ארגונים. כל אחד מהארגונים מיוצג במועצה על ידי נציג אחד לפחות.

#### נורווגיה

* ארגון הסאמים הנורווגים
* ארגון רועי אייל הצפון בנורווגיה
* פדרציית הסאמים

#### שוודיה

* ארגון הסאמים בשוודיה
* הארגון הלאומי של סאמילנד

#### פינלנד

* ארגון הסאמים בפינלנד

#### רוסיה

* ארגון הסאמים בחצי האי קולה
* ארגון הסאמים באזור מורמנסק

קישורים חיצוניים
----------------

ויקישיתוף מדיה וקבצים בנושא **מועצת הסאמי** בוויקישיתוף
* 

* אתר האינטרנט הרשמי של מועצת הסאמי (בסאמי צפונית)

* אתר האינטרנט הרשמי של מועצת הסאמי (באנגלית)

* אתר האינטרנט הרשמי של מועצת הסאמי (בשוודית)

* אתר האינטרנט הרשמי של מועצת הסאמי (בפינית)

* אתר האינטרנט הרשמי של מועצת הסאמי (ברוסית)
* מועצת הסאמי, ברשת החברתית פייסבוק

* מועצת הסאמי, ברשת החברתית אקס (טוויטר)

* מועצת הסאמי, ברשת החברתית אינסטגרם
* אתר מועצת הסאמי

הערות שוליים
------------

1. ↑  saamicouncil.net, Welcome to the
SAAMI COUNCIL (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461527205171
* LCCN: n80117056
* VIAF: 7248149198269374940003
* WorldCat: viaf-7248149198269374940003

 |